pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-กระทรวงคมนาคมออกประกาศ เรื่อง แนวทางปฏิบัติการป้องกันโรคติดเชื้อไวรัสโคโรนา 2019
วันอังคารที่ 20 เมษายน 2564
กระทรวงคมนาคมออกประกาศ เรื่อง แนวทางปฏิบัติการป้องกันโรคติดเชื้อไวรัสโคโรนา 2019
นายชยธรรม์ พรหมศร ปลัดกระทรวงคมนาคม กล่าวว่า จากสถานการณ์การแพร่ระบาดของโรคติดเชื้อไวรัส COVID-19 ในปัจจุบัน ทําให้มีจํานวนผู้ติดเชื้อเพิ่มมากขึ้น กระทรวงคมนาคมจึงได้ออกแนวทางปฏิบัติให้หน่วยงานในสังกัดดําเนินการ
เพื่อป้องกันและยับยั้งการแพร่ระบาดฯ รวมทั้งเพิ่มมาตรการให้มีความเคร่งครัดมากยิ่งขึ้น ดังนี้
1. แนวทางปฏิบัติ/มาตรการป้องกัน
1.1 ขอความร่วมมือทุกหน่วยงานปฏิบัติตามมาตรการป้องกันโรคติดเชื้อไวรัส COVID-19 โดยเว้นระยะระหว่างกันและหลีกเลี่ยงการสัมผัสกับผู้อื่น (D-Distancing) สวมหน้ากากผ้าหรือหน้ากากอนามัยตลอดเวลา (M-Mask wearing) จัดให้มีจุดบริการเจลแอลกอฮอล์ล้างมืออย่างทั่วถึง เพียงพอ และล้างมือบ่อย ๆ (H-Hand washing) ตรวจวัดอุณหภูมิร่างกาย (T-Testing) ติดตั้งและใช้แอปพลิเคชันไทยชนะ (T-Thaichana)
1.2 บุคคลที่เคยไปในพื้นที่เสี่ยง/กิจการเสี่ยง/กิจกรรมเสี่ยง หรือสัมผัสใกล้ชิดกับบุคคลในกลุ่มเสี่ยง ขอให้ใช้มาตรการกักตนเอง (Self-quarantine) อย่างเคร่งครัด
1.3 ในเดือนเมษายน 2564 ขอให้ส่วนราชการในสังกัด รวมทั้งขอความร่วมมือจากหน่วยงานรัฐวิสาหกิจ นํามาตรการให้บุคลากรในสังกัดปฏิบัติงานนอกสถานที่ตั้งของส่วนราชการ (Work from Home) ตามมติคณะรัฐมนตรีเมื่อวันที่ 17 มีนาคม 2563 มาใช้ตามความเหมาะสม โดยเฉพาะวันที่ 16 และ 19 เมษายน 2564 เพื่อลดความคับคั่งในการเดินทางกลับจากต่างจังหวัดของประชาชน
1.4 ในการจัดการประชุม การเรียน การศึกษาอบรม ขอให้พิจารณาใช้รูปแบบออนไลน์ และขอให้หน่วยงานที่เกี่ยวข้องเร่งรัดพัฒนารูปแบบการเรียน การศึกษาอบรมแบบออนไลน์ แทนรูปแบบการเรียน การศึกษาอบรมในห้อง (on site) ได้อย่างมีประสิทธิภาพ
2. แนวทางปฏิบัติเมื่อพบผู้ป่วยติดเชื้อไวรัส COVID-19
2.1 แจ้งเจ้าพนักงานควบคุมโรคติดต่อในพื้นที่ภายใน 3 ชั่วโมงนับตั้งแต่พบผู้ป่วย เพื่อให้ดําเนินการสอบสวน ป้องกัน และควบคุมโรค โดยให้ดําเนินการตามคําสั่งของเจ้าพนักงานควบคุมโรคติดต่อ/คณะกรรมการโรคติดต่อจังหวัด/คณะกรรมการโรคติดต่อกรุงเทพมหานคร
2.2 หยุดกิจกรรมหรือการให้บริการในแผนก/พื้นที่ที่มีผู้ป่วยติดเชื้อ
2.3 ทําความสะอาดฆ่าเชื้อบริเวณพื้นที่สัมผัสร่วม เช่น ราวบันได ที่จับประตู ลิฟต์ และห้องน้ํา
3. แนวทางปฏิบัติในการรายงาน
ขอให้ทุกหน่วยงานถือปฏิบัติอย่างเคร่งครัด และรายงานผลการดําเนินการให้กระทรวงฯ ทราบ เป็นประจําทุกวันจนกว่าสถานการณ์จะกลับสู่ภาวะปกติ
ทั้งนี้ ให้มีผลตั้งแต่วันที่ 12 เมษายน 2564 เป็นต้นไป
รัฐบาลไทย-ข่าวทำเนียบรัฐบาล-วธ.เผยทุกภาคส่วน-ประชาชนร่วมมือร่วมใจจัดกิจกรรมสงกรานต์ภายใต้แนวคิด “สงกรานต์วิถีใหม่ สืบสานวัฒนธรรมไทย”
วันอังคารที่ 20 เมษายน 2564
วธ.เผยทุกภาคส่วน-ประชาชนร่วมมือร่วมใจจัดกิจกรรมสงกรานต์ภายใต้แนวคิด “สงกรานต์วิถีใหม่ สืบสานวัฒนธรรมไทย”
วธ.เผยทุกภาคส่วน-ประชาชนร่วมมือร่วมใจจัดกิจกรรมสงกรานต์ภายใต้แนวคิด “สงกรานต์วิถีใหม่ สืบสานวัฒนธรรมไทย”
วธ.เผยทุกภาคส่วน-ประชาชนร่วมมือร่วมใจจัดกิจกรรมสงกรานต์ภายใต้แนวคิด “สงกรานต์วิถีใหม่ สืบสานวัฒนธรรมไทย” ภาพรวมงานเทศกาลสงกรานต์ปีนี้เป็นไปอย่างมีคุณค่า ช่วยเสริมภาพลักษณ์ที่ดีแก่ประเทศ
นายอิทธิพล คุณปลื้ม รัฐมนตรีว่าการกระทรวงวัฒนธรรม(รมว.วธ.) เปิดเผยว่า เนื่องจากสถานการณ์การแพร่ระบาดของเชื้อไวรัสโคโรนา 2019 (โควิด-19) เป็นที่น่าห่วงใย จึงต้องเฝ้าระวังอย่างต่อเนื่อง โดยการจัดงานช่วงเทศกาลสงกรานต์ในปีนี้ คณะรัฐมนตรี(ครม.)ได้มีมติรับทราบแนวทางและมาตรการรณรงค์ ส่งเสริม ให้จัดงานประเพณีสงกรานต์ ตามที่กระทรวงวัฒนธรรม(วธ.)ได้บูรณาการการทํางานร่วมกับหน่วยงานต่าง ๆ ทั้งภาครัฐและเอกชน เพื่อสืบสานคุณค่าทางวัฒนธรรมตามแบบอย่างที่ดีงาม สร้างความปลอดภัยในชีวิตและทรัพย์สินของประชาชนภายใต้แนวคิด “สงกรานต์วิถีใหม่ สืบสานวัฒนธรรมไทย” ซึ่งเป็นการจัดงานตามแนวทางมาตรการเทศกาลสงกรานต์ 2564 ของศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19)โดยยึดมาตรการ DMHTTA คือ อยู่ห่างไว้ ใส่แมสก์กัน หมั่นล้างมือ วัดอุณหภูมิ ตรวจหาเชื้อและใช้แอพพลิเคชั่นไทยชนะ/หมอชนะ รวมทั้งประกาศของคณะกรรมการโรคติดต่อจังหวัดและคณะกรรมการโรคติดต่อกรุงเทพมหานคร ขณะเดียวกันก็คํานึงมาตรการรักษาความปลอดภัยในด้านต่างๆและบังคับใช้อย่างเคร่งครัด และในมิติด้านวัฒนธรรมไทยมุ่งเน้นอนุรักษ์ สืบสานและส่งเสริมประเพณีสงกรานต์ที่ทรงคุณค่าสาระอันดีงาม รวมถึงส่งเสริมให้คนไทยปฏิบัติตามหลักพระพุทธศาสนา เช่น ทําบุญตักบาตร ฟังเทศน์ ทําบุญอุทิศส่วนกุศลแก่บรรพบุรุษ รวมถึงปฏิบัติตามแบบแผนประเพณี เช่น รดน้ําขอพรผู้ใหญ่ แสดงถึงความกตัญญูกตเวทีต่อบิดามารดาและผู้มีพระคุณ
รัฐมนตรีว่าการกระทรวงวัฒนธรรม กล่าวอีกว่า วธ.ได้รณรงค์แนวทางและมาตรการ “สงกรานต์วิถีใหม่ สืบสานวัฒนธรรมไทย”โดยขอความร่วมมือหน่วยงานที่เกี่ยวข้องและประชาชนจัดกิจกรรมในแบบวิถีใหม่เช่น งดเว้นกิจกรรมรวมกลุ่มคนจํานวนมากและสัมผัสกันใกล้ชิด จัดพิธีรดน้ําดําขอพรเฉพาะบุคคลในครอบครัว และส่งเสริมให้หน่วยงานและประชาชนในจังหวัดต่างๆ สืบสานคุณค่าสาระของประเพณีสงกรานต์ รวมทั้งสนับสนุนการแต่งกายโดยใช้ผ้าไทยหรือผ้าท้องถิ่น เพื่อให้คนไทยช่วยกันธํารงรักษาสาระคุณค่าที่แท้จริงของประเพณีสงกรานต์ให้ดํารงอยู่ต่อไปจากการรายงานของสํานักงานวัฒนธรรมจังหวัด76 จังหวัด ทั่วประเทศ กรุงเทพฯและพัทยา สรุปผลภาพรวมการจัดกิจกรรมสงกรานต์ว่า ได้รับความร่วมมือจากประชาชนและหน่วยงานต่าง ๆจากทุกภาคส่วนเป็นอย่างดีโดยหลายจังหวัดมีกิจกรรม เช่น พิธีเจริญพระพุทธมนต์เสริมสิริมงคลรับปีใหม่ไทย ทําบุญตักบาตร ก่อเจดีย์ทราย สรงน้ําพระพุทธรูป รดน้ําขอพรผู้ใหญ่และกิจกรรมอื่นๆเช่น รณรงค์แต่งกายด้วยชุดผ้าไทย จ.ศรีสะเกษ พิธีกวนข้าวทิพย์ จ.ชลบุรี พิธีทําบุญเมืองยกสวยไหว้สา 725 ปี จ.เชียงใหม่ พิธีสืบชะตาปีใหม่เมือง จ.เชียงราย พิธีบูชาหลวงพ่อพระใส พิธีห่มผ้าพระธาตุอรหันต์ จ.หนองคาย ทําให้ภาพรวมของงานเทศกาลสงกรานต์ในปีนี้เป็นไปอย่างมีคุณค่า มีการสืบสานวัฒนธรรมไทยและสร้างเสริมภาพลักษณ์ที่ดีให้แก่ประเทศไทย
รัฐบาลไทย-ข่าวทำเนียบรัฐบาล-กรมการขนส่งทางบก กระทรวงคมนาคม ชี้แจงกรณีอุบัติเหตุรถโดยสารประจำทางเกิดเพลิงไหม้ ที่ จ.ขอนแก่น
วันอังคารที่ 20 เมษายน 2564
กรมการขนส่งทางบก กระทรวงคมนาคม ชี้แจงกรณีอุบัติเหตุรถโดยสารประจําทางเกิดเพลิงไหม้ ที่ จ.ขอนแก่น
เรียกตรวจความปลอดภัยรถโดยสารที่ติดตั้งก๊าซ CNG ทั่วประเทศ ด้านผู้ประกอบการขนส่ง เปรียบเทียบปรับทันที 50,000 บาท สั่งถอนรถออกจากประกอบการขนส่ง และพักใช้ใบอนุญาตขับรถคนขับรถ
นายจิรุตม์ วิศาลจิตร อธิบดีกรมการขนส่งทางบก กระทรวงคมนาคม เปิดเผยถึงความคืบหน้าการตรวจสอบกรณีอุบัติเหตุรถโดยสารประจําทางสองชั้นเกิดเพลิงไหม้ เมื่อวันที่ 12 เมษายน 2564 เวลาประมาณ 23.25 น. ซึ่งเป็นรถคันหมายเลขทะเบียน 10-7387 อุดรธานี เส้นทางกรุงเทพฯ - อุดรธานี รับผู้โดยสารจากจังหวัดอุดรธานี จํานวน 33 คน มุ่งหน้าไปยังกรุงเทพมหานคร เมื่อมาถึงจุดเกิดเหตุ บริเวณ ทล. 2 ถนนมิตรภาพ กม. 319 - 320 ต.โนนสมบูรณ์ อ.บ้านแฮด จ.ขอนแก่น ยางล้อหลังด้านขวาเกิดระเบิดและเกิดเพลิงลุกไหม้ลุกลาม ทําให้มีผู้เสียชีวิตเป็นจํานวน 5 ราย และบาดเจ็บ 12 ราย นั้น ภายหลังเกิดเหตุกรมการขนส่งทางบกได้จัดส่งทีมสืบสวนอุบัติเหตุจากส่วนกลางลงพื้นที่ตรวจสอบอุบัติเหตุ ณ สถานที่เกิดเหตุใน จ.ขอนแก่น เพื่อตรวจสอบเบื้องต้นซึ่งคาดว่าอาจเกิดจากความผิดปกติของเบรกที่ล้อหลังขวาจนเกิดความร้อนสูงทําให้ยางระเบิด ไปกระทบกับระบบถังก๊าซ CNG จนเกิดการรั่วไหลและเกิดเพลิงลุกไหม้ตัวรถอย่างรวดเร็ว ทั้งนี้ ต้องรอผลการตรวจสอบที่แน่ชัดและรอผลการสอบสวนของตํารวจเพื่อสรุปสาเหตุที่แท้จริงต่อไป
.
อธิบดีกรมการขนส่งทางบก กล่าวต่อไปว่า ในส่วนของมาตรการทางกฎหมาย กรมการขนส่งทางบก โดยสํานักงานขนส่งจังหวัดขอนแก่น ดําเนินการเปรียบเทียบปรับ บริษัท 407 พัฒนา จํากัด ผู้ประกอบการขนส่งในข้อหาใช้รถที่มีสภาพไม่มั่นคงแข็งแรง ทําการขนส่งนอกเส้นทาง และไม่นํารถเข้าสถานีขนส่งผู้โดยสาร เป็นจํานวนเงิน 50,000 บาท และสั่งถอนรถคันดังกล่าวออกจากประกอบการขนส่งทันที พร้อมให้ผู้ประกอบการขนส่งนํารถโดยสารสองชั้นที่ติดตั้ง CNG อีกจํานวน 48 คัน ซึ่งเป็นรถลักษณะเดียวกันกับคันเกิดเหตุมาเข้ารับการตรวจสภาพรถ สภาพระบบห้ามล้อและระบบ CNG ทุกคันให้แล้วเสร็จภายใน 1 สัปดาห์ ในส่วนของผู้ขับรถ ปัจจุบันพนักงานสอบสวนได้แจ้งความดําเนินคดีกับผู้ขับรถในข้อหากระทําการโดยประมาทเป็นเหตุให้มีผู้เสียชีวิตตามประมวลกฎหมายอาญา และจากการตรวจสอบพบว่ามีการกระทําความผิดฐานไม่ใช้เครื่องอุปกรณ์ส่วนควบ (GPS) บางช่วงเวลา กรมการขนส่งทางบกจึงได้ดําเนินการลงโทษเปรียบเทียบปรับและพักใช้ใบอนุญาตขับรถของผู้ขับรถดังกล่าวไว้ก่อน โดยเมื่อมีคําพิพากษาถึงที่สุดว่าผู้ขับรถโดยประมาทแล้ว กรมการขนส่งทางบกจะพิจารณาดําเนินการเพิกถอนใบอนุญาตขับรถต่อไป
ทั้งนี้ เพื่อป้องกันไม่ให้เกิดอุบัติเหตุในลักษณะดังกล่าวในอนาคต กรมการขนส่งทางบกจะทําการขยายผลโดยการเรียกรถโดยสารที่มีการติดตั้งก๊าซ CNG ทั้งหมดทั่วประเทศมาดําเนินการตรวจสภาพรถ ทั้งด้านมาตรฐานความปลอดภัย และระบบ CNG ณ สํานักงานขนส่ง ดังนี้ รถโดยสาร 2 ชั้น ที่ติดตั้งก๊าซ CNG ซึ่งมีอยู่ทั้งหมดทั่วประเทศจํานวน 143 คัน ให้มาดําเนินการตรวจสภาพรถให้แล้วเสร็จภายใน 1 สัปดาห์ รถโดยสารระหว่างจังหวัดที่ติดตั้งก๊าซ CNG ทั้งหมดทั่วประเทศรวม 2,175 คัน ให้มาดําเนินการตรวจสภาพรถให้แล้วเสร็จภายใน 30 วัน
รัฐบาลไทย-ข่าวทำเนียบรัฐบาล-ข่าวบิดเบือน เหตุการณ์รถยนต์สีดำย้อนศรบนทางด่วน
วันอังคารที่ 20 เมษายน 2564
ข่าวบิดเบือน เหตุการณ์รถยนต์สีดําย้อนศรบนทางด่วน
ตามที่มีการเผยแพร่วิดีโอผ่านโซเชียลมีเดีย ในประเด็นเรื่อง เหตุการณ์รถยนต์สีดําย้อนศรบนทางด่วน ทางศูนย์ต่อต้านข่าวปลอมได้ตรวจสอบข้อเท็จจริงโดย การทางพิเศษแห่งประเทศไทย กระทรวงคมนาคม พบว่าข้อมูลที่ปรากฏดังกล่าว เป็นข้อมูลบิดเบือน
กรณีคลิปวิดีโอรถยนต์สีดําขับย้อนศร โดยระบุว่าเหตุการณ์ดังกล่าวเกิดขึ้นบนทางด่วนนั้น ทางการทางพิเศษแห่งประเทศไทย กระทรวงคมนาคม ได้ตรวจสอบและชี้แจงว่า เหตุการณ์ดังกล่าวเกิดขึ้นจริง บริเวณสะพานข้ามแยกรังสิต จังหวัดปทุมธานี ไม่ได้เกิดขึ้นบนทางพิเศษของการทางพิเศษ และไม่อยู่ในพื้นที่ความรับผิดชอบของ กทพ. แต่อย่างใด โดยการวิ่งรถสวนทางบนทางด่วนหรือบนสะพานใดๆ ก็แล้วแต่ เป็นการกระทําที่ผิดกฎหมาย และเป็นอันตรายต่อชีวิตและทรัพย์สินทั้งสิน
.
ดังนั้นขอให้ประชาชนอย่าหลงเชื่อข้อมูลดังกล่าว และขอความร่วมมือไม่ส่ง หรือแชร์ข้อมูลดังกล่าวต่อในช่องทางสื่อสังคมออนไลน์ต่าง ๆ เพื่อให้ประชาชนได้รับข้อมูลข่าวสารจาก การทางพิเศษแห่งประเทศไทย กระทรวงคมนาคม สามารถติดตามข้อมูลได้ที่เว็บไซต์ www.mot.go.th หรือโทร. 0 2283 3000
.
บทสรุปของเรื่องนี้คือ : เหตุการณ์ดังกล่าวเกิดขึ้นที่บริเวณสะพานข้ามแยกรังสิต จังหวัดปทุมธานี ไม่ได้เกิดขึ้นบนทางพิเศษของการทางพิเศษ และไม่อยู่ในพื้นที่ความรับผิดชอบของ กทพ. แต่อย่างใด
.
รัฐบาลไทย-ข่าวทำเนียบรัฐบาล-รมว.วธ เป็นประธานการประชุมคณะกรรมการติดตามโบราณวัตถุของไทยในต่างประเทศกลับคืนสู่ประเทศไทย ครั้งที่ 1/2564
วันอังคารที่ 20 เมษายน 2564
รมว.วธ เป็นประธานการประชุมคณะกรรมการติดตามโบราณวัตถุของไทยในต่างประเทศกลับคืนสู่ประเทศไทย ครั้งที่ 1/2564
วันที่ 20 เมษายน 2564 เวลา 14.00 น. นายอิทธิพล  คุณปลื้ม  รัฐมนตรีว่าการกระทรวงวัฒนธรรม เป็นประธานการประชุมคณะกรรมการติดตามโบราณวัตถุของไทยในต่างประเทศกลับคืนสู่ประเทศไทย ครั้งที่ 1/2564  ผ่านระบบทางไกล
วันที่ 20 เมษายน 2564 เวลา 14.00 น. นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานการประชุมคณะกรรมการติดตามโบราณวัตถุของไทยในต่างประเทศกลับคืนสู่ประเทศไทย ครั้งที่ 1/2564 ผ่านระบบทางไกลโดยมี ดร.ยุพา ทวีวัฒนะกิจบวร ปลัดกระทรวงวัฒนธรรม นายประทีป เพ็งตะโก อธิบดีกรมศิลปากร คณะคณะกรรมการติดตามโบราณวัตถุของไทยในต่างประเทศกลับคืนสู่ประเทศไทย และเจ้าหน้าที่ที่เกี่ยวข้อง เข้าร่วมประชุม ณ ศูนย์ประชุมกระทรวงวัฒนธรรม ชั้น ๘ อาคารวัฒนธรรมวิศิษฏ์ กระทรวงวัฒนธรรม
รัฐบาลไทย-ข่าวทำเนียบรัฐบาล-อนุทิน ยืนยัน “ฟาวิพิราเวียร์” เพียงพอรักษาผู้ติดเชื้อโควิด 19 มอบ อภ.จัดหาเพิ่ม
วันอังคารที่ 20 เมษายน 2564
อนุทิน ยืนยัน “ฟาวิพิราเวียร์” เพียงพอรักษาผู้ติดเชื้อโควิด 19 มอบ อภ.จัดหาเพิ่ม
รองนายกรัฐมนตรีและรัฐมนตรีว่าการกระทรวงสาธารณสุข ยืนยัน “ยาฟาวิพิราเวียร์” เพียงพอต่อการรักษาผู้ป่วยโควิด 19 มอบองค์การเภสัชกรรมจัดซื้อเพิ่มเติม เพื่อให้เกิดการหมุนเวียน ส่วนความคืบหน้าวัคซีนแอสตร้าเซเนก้า เป็นไปตามมาตรฐานและแผนที่วางไว้
รองนายกรัฐมนตรีและรัฐมนตรีว่าการกระทรวงสาธารณสุข ยืนยัน “ยาฟาวิพิราเวียร์” เพียงพอต่อการรักษาผู้ป่วยโควิด 19 มอบองค์การเภสัชกรรมจัดซื้อเพิ่มเติม เพื่อให้เกิดการหมุนเวียน ส่วนความคืบหน้าวัคซีนแอสตร้าเซเนก้า เป็นไปตามมาตรฐานและแผนที่วางไว้
วันนี้ (20 เมษายน 2564) ที่ กระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์ว่า สถานการณ์โควิด 19 ขณะนี้กระทรวงสาธารณสุขขอยืนยันว่า ยาฟาวิพิราเวียร์ที่ใช้รักษาผู้ติดเชื้อโรคโควิด 19 มีเพียงพอ สามารถบริหารจัดการได้ แม้ระหว่างนี้จะมีผู้ติดเชื้อและมีความต้องการใช้ยาเพิ่มขึ้นอัตราการใช้อยู่ที่1 หมื่นกว่าเม็ดต่อวันก็มีการจัดหาเพิ่มขึ้น ซึ่งขณะนี้มีประมาณ 5 แสนเม็ด เพื่อให้มีสํารองตลอดเวลาและให้เกิดการหมุนเวียน จึงได้สั่งการมอบนโยบายให้ทางองค์การเภสัชกรรม จัดหามาเพิ่มอีก1 ล้านเม็ด คาดว่าจะส่งมอบในเดือนเมษายน
นายอนุทิน กล่าวต่อว่า สําหรับความคืบหน้าด้านการจัดหาวัคซีน กระทรวงสาธารณสุขได้เจรจากับผู้ผลิตวัคซีนทุกราย หากเป็นไปตามเงื่อนไขที่กําหนดก็พร้อมที่จะซื้อ เพื่อจัดหาวัคซีนทางเลือกสํารอง เพิ่มจากแอสตร้าเซเนก้าซึ่งเป็นวัคซีนหลัก ส่วนความคืบหน้ามาตรฐานการผลิตหรือคุณภาพของผลิตภัณฑ์ยังเป็นไปตามมาตรฐานที่กําหนดและเป็นไปตามแผนที่วางไว้ ภายในสัปดาห์นี้จะมีการส่งเอกสารต่างๆ ให้สํานักงานคณะกรรมอาหารและยา (อย.) เพื่ออนุมัติให้บริษัทสยามไบโอไซน์เป็นสถานที่ผลิตวัคซีนแอสตร้าเซเนก้าที่ถูกต้องตามขั้นตอนมีความปลอดภัยและเป็นไปตามมาตรฐาน
**********************************20 เมษายน 2564
รัฐบาลไทย-ข่าวทำเนียบรัฐบาล-ดีอีเอส พบข่าวปลอมที่ต้องคัดกรองทะลุ 50 ล้านข้อความในไตรมาสแรกปีนี้
วันอังคารที่ 20 เมษายน 2564
ดีอีเอส พบข่าวปลอมที่ต้องคัดกรองทะลุ 50 ล้านข้อความในไตรมาสแรกปีนี้
ดีอีเอส พบข่าวปลอมที่ต้องคัดกรองทะลุ 50 ล้านข้อความในไตรมาสแรกปีนี้
ดีอีเอสเปิดสถิติข่าวปลอม3เดือนแรกปี64ทะลุ50ล้านข้อความพิษโควิดเป็นปัจจัยหนึ่งที่ดันตัวเลขข่าวปลอมเพิ่มขณะที่ปี63พบมือโพสต์ที่เข้าข่ายทําผิดกฎหมายกว่า2พันคน
นางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคม(ดีอีเอส)ปฏิบัติหน้าที่ผู้อํานวยการศูนย์ต่อต้านข่าวปลอมกล่าวว่าจากการรับแจ้งเบาะแสและติดตามการสนทนาบนโลกออนไลน์เกี่ยวกับข่าวปลอมช่วงระยะเวลา3เดือนแรกของปี2564พบว่ามีข้อความข่าวที่ต้องคัดกรองจํานวนกว่า50ล้านข้อความข้อความข่าวที่เข้าเกณฑ์ดําเนินการตรวจสอบ4,649ข้อความโดยหลังจากคัดกรองพบข้อความข่าวที่ต้องดําเนินการตรวจสอบทั้งหมด2,194เรื่อง(ข้อมูลณวันที่31มี.ค. 64)สําหรับภาพรวมการดําเนินงานของศูนย์ฯตั้งแต่วันที่1พ.ย. 62 - 31มี.ค. 64พบข้อความข่าวที่ต้องคัดกรองทั้งสิ้นกว่า94ล้านข้อความโดยมีข้อความข่าวที่เข้าเกณฑ์ดําเนินการตรวจสอบ28,717ข้อความและหลังจากคัดกรองพบข้อความข่าวที่ต้องดําเนินการตรวจสอบ9,775เรื่องในจํานวนนี้หมวดสุขภาพยังมีสัดส่วนมากสุด5,301เรื่องคิดเป็น54%อันดับรองลงมาได้แก่หมวดนโยบายรัฐ4,000เรื่องคิดเป็น41%หมวดเศรษฐกิจ300เรื่องคิดเป็น3%และหมวดภัยพิบัติ174เรื่องคิดเป็น2%
โดยข่าวที่ต้องดําเนินการตรวจสอบทั้งหมด9,755เรื่องได้ทําการตรวจสอบเรียบร้อยแล้ว5,207เรื่องแบ่งเป็นข่าวปลอม2,418เรื่องข่าวจริง1,946เรื่องข่าวบิดเบือนจํานวน378เรื่องนางสาวอัจฉรินทร์กล่าวว่าทางด้านการดําเนินการทางกฎหมายนั้นกระทรวงดิจิทัลฯและศูนย์ต่อต้านข่าวปลอม
ได้มีการประสานร่วมกับศูนย์ปราบปราบอาชญากรรมทางเทคโนโลยีสารสนเทศสํานักงานตํารวจแห่งชาติ(ศปอส.ตร.)โดยจากผลการตรวจสอบที่พบว่าเป็นข่าวปลอมและข่าวบิดเบือนตั้งแต่มีการจัดตั้งศูนย์ฯถึงสิ้นไตรมาสแรกปีนี้(วันที่1พ.ย. 62 – 31มี.ค. 64)พบจํานวนคนที่เข้าข่ายกระทําความผิดตามกระบวนการทางกฎหมาย2,276คนขณะที่ผลการดําเนินงานเกี่ยวกับข่าวปลอมที่เกาะกระแสไวรัสโควิด- 19ทั้งสองระลอกรวบรวมข้อมูลระหว่างวันที่25ม.ค. 63 – 31มี.ค. 64)มีจํานวนข้อความที่เกี่ยวข้องกว่า57ล้านข้อความโดยหลังจากคัดกรองพบข่าวที่เข้าหลักเกณฑ์5,079ข้อความข่าวที่ต้องดําเนินการตรวจสอบ2,334เรื่องแบ่งเป็นอันดับ1คือหมวดหมู่สุขภาพ1,589เรื่องคิดเป็น68%ตามมาด้วยหมวดหมู่นโยบายรัฐ621เรื่องคิดเป็น27%หมวดหมู่เศรษฐกิจ124เรื่องคิดเป็น5%ตามลําดับในส่วนของหมวดหมู่ภัยพิบัติไม่พบเรื่องที่เข้าข่าย
************
รัฐบาลไทย-ข่าวทำเนียบรัฐบาล-นายกรัฐมนตรียืนยันงบประมาณเพียงพอ เร่งเดินหน้าจัดหาที่อยู่อาศัย ที่ทำกิน ให้แก่ประชาชน มุ่งยกระดับคุณภาพชีวิต พร้อมหารือมาตรการเยียวยาเพิ่มเติมให้ครอบคลุมทุกภาคส่วน
วันอังคารที่ 20 เมษายน 2564
นายกรัฐมนตรียืนยันงบประมาณเพียงพอ เร่งเดินหน้าจัดหาที่อยู่อาศัย ที่ทํากิน ให้แก่ประชาชน มุ่งยกระดับคุณภาพชีวิต พร้อมหารือมาตรการเยียวยาเพิ่มเติมให้ครอบคลุมทุกภาคส่วน
นายกรัฐมนตรียืนยันงบประมาณเพียงพอ เร่งเดินหน้าจัดหาที่อยู่อาศัย ที่ทํากิน ให้แก่ประชาชน มุ่งยกระดับคุณภาพชีวิต พร้อมหารือมาตรการเยียวยาเพิ่มเติมให้ครอบคลุมทุกภาคส่วน
วันนี้ (20 เมษายน 2564) เวลา 12.30 น. ณ โถงตึกบัญชาการ 1 ทําเนียบรัฐบาล ภายหลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เผยว่า บ่ายนี้จะมีการหารือเพิ่มเติมร่วมกับฝ่ายเศรษฐกิจถึงมาตรการเยียวยาประชาชนที่ได้รับผลกระทบจากการแพร่ระบาดของโควิด-19 โดยโครงการที่ยังอยู่ระหว่างดําเนินการขณะนี้ ได้แก่ โครงการเราชนะ และโครงการเรารักกัน พร้อมจะพิจารณาโครงการอื่น ๆ เพิ่มเติม ยืนยันรัฐบาลไม่มีปัญหาเรื่องงบประมาณ แต่จะต้องใช้จ่ายด้วยความระมัดระวังในสถานการณ์ช่วงนี้ หากจําเป็นก็พร้อมจัดหางบประมาณเพิ่มเติมเพื่อช่วยเหลือเยียวยาผู้ว่างงานและรักษาการจ้างงานให้ได้มากที่สุด
นายกรัฐมนตรียังกล่าวว่า รัฐบาลได้ให้ความสําคัญในการจัดหาที่อยู่ ที่ทํากินให้แก่ประชาชน ตามแนวทางคณะกรรมการนโยบายที่ดินแห่งชาติ (คทช.) ด้วยการเร่งจัดหาที่ดิน รวมทั้งการดําเนินการโครงการบ้านเคหะสุขประชา เพิ่มเติมจากกรุงเทพมหานคร ไปยังพื้นที่อื่น ๆ ทั่วประเทศ เพื่อให้ประชาชนเข้าถึงที่อยู่อาศัย มีคุณภาพชีวิตที่ดีขึ้น โดยมอบนโยบายให้กระทรวงการพัฒนาสังคมและความมั่นคงของมนุษย์ พิจารณาจัดทํา Sandbox บ้านน็อคดาวน์ในพื้นที่ที่มีความแออัด ให้ประชาชนผู้มีรายได้น้อยมีความมั่นคงในเรื่องที่อยู่อาศัย ในส่วนแนวทางการพัฒนารัฐวิสาหกิจได้มอบหมายให้หน่วยงานต่าง ๆ ดําเนินการตามยุทธศาสตร์ชาติและการปฏิรูปเศรษฐกิจใหม่ของรัฐบาลภายใต้ BCG Model ขอให้รัฐวิสาหกิจต่าง ๆ ดูแลบริษัทในเครือให้เป็นไปตามวัตถุประสงค์ด้วยแนวทางวิธีการทํางานใหม่ในการให้บริการประชาชน ทั้งนี้เพื่อเป็นการสร้างรายได้ให้กับประเทศ ลดงบประมาณภาครัฐ
นายกรัฐมนตรีตอบคําถามสื่อมวลชนถึงการประชุมสุดยอดอาเซียน (ASEAN SUMMIT) ณ ประเทศอินโดนีเซีย โดยมอบหมายให้รองนายกรัฐมนตรีและรัฐมนตรีว่าการกระทรวงการต่างประเทศเป็นผู้แทนเข้าร่วมการประชุมในครั้งนี้ ซึ่งหลายประเทศอาเซียนที่ได้ส่งรัฐมนตรีว่าการกระทรวงการต่างประเทศเข้าร่วมการประชุมฯ เช่นกัน ในตอนท้าย นายกรัฐมนตรียังกล่าวแสดงความห่วงใยสุขภาพของ เพนกวิน หรือ นายพริษฐ์ ชิวารักษ์ นักกิจกรรมทางการเมืองซึ่งอดข้าวประท้วง พร้อมย้ําว่ารัฐบาลก็ไม่สามารถก้าวล่วงกระบวนการยุติธรรม พร้อมได้มอบหมายให้รัฐมนตรีประจําสํานักนายกรัฐมนตรีร่วมกับองค์การคณะสงฆ์สร้างความเข้าใจประชาชน เพื่อป้องกันพฤติกรรมลอกเลียนแบบลัทธิที่มีความเชื่ออย่างไม่ถูกต้องด้วย
..................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-สธ.ย้ำ “โควิด” อยู่ใกล้ตัว ให้คงมาตรการป้องกันตนเอง แม้อัตราเสียชีวิตลดลงแต่ยังวางใจไม่ได้
วันอังคารที่ 20 เมษายน 2564
สธ.ย้ํา “โควิด” อยู่ใกล้ตัว ให้คงมาตรการป้องกันตนเอง แม้อัตราเสียชีวิตลดลงแต่ยังวางใจไม่ได้
กระทรวงสาธารณสุขแจงอัตราเสียชีวิตจากโควิดระลอกใหม่เมษายน อยู่ที่ร้อยละ 0.09 ยังต่ํากว่าสองระลอกก่อน แต่ยังวางใจไม่ได้เพราะยังมีผู้ป่วยในโรงพยาบาลจํานวนมาก ส่วนจังหวัดที่มีผู้ติดเชื้อมากกว่า 100 รายเหลือเพียง กทม.และเชียงใหม่
กระทรวงสาธารณสุขแจงอัตราเสียชีวิตจากโควิดระลอกใหม่เมษายน อยู่ที่ร้อยละ 0.09 ยังต่ํากว่าสองระลอกก่อน แต่ยังวางใจไม่ได้เพราะยังมีผู้ป่วยในโรงพยาบาลจํานวนมาก ส่วนจังหวัดที่มีผู้ติดเชื้อมากกว่า 100 รายเหลือเพียง กทม.และเชียงใหม่ ย้ํามีผู้ติดเชื้อกระจายทุกจังหวัด ความเสี่ยงอยู่ใกล้ตัว ขอให้คงมาตรการป้องกันตนเอง ช่วยควบคุมโรค ลดการแพร่เชื้อ
วันนี้ (20 เมษายน 2564) ที่ศูนย์แถลงข่าวสถานการณ์โรคติดเชื้อไวรัสโคโรนา 2019 กระทรวงสาธารณสุข จ.นนทบุรี นายแพทย์เฉวตสรร นามวาท รักษาราชการแทนผู้อํานวยการกองควบคุมโรคและภัยสุขภาพในภาวะฉุกเฉิน กรมควบคุมโรค แถลงสถานการณ์โรคโควิด 19 ว่า วันนี้ประเทศไทยมีผู้ติดเชื้อรายใหม่ 1,443 รายมาจากระบบเฝ้าระวังในโรงพยาบาล 1,328 ราย คัดกรองเชิงรุกในชุมชน 113 ราย และเดินทางมาจากต่างประเทศ 2 ราย รักษาหายเพิ่ม 171 ราย เสียชีวิตเพิ่ม 4 ราย ทําให้ระลอกใหม่ตั้งแต่วันที่ 1 เมษายน 2564 มีผู้ติดเชื้อสะสม 16,322 ราย รักษาหายแล้ว 1,532 ราย กําลังรักษา 16,119 ราย และเสียชีวิตสะสม 14 ราย ขณะที่การฉีดวัคซีนโควิด 19 ตั้งแต่วันที่ 28 กุมภาพันธ์ - 19 เมษายน 2564 ฉีดสะสม 666,210 โดส เป็นเข็มที่ 1 จํานวน 571,825 ราย เข็มที่สองรวม 94,385 ราย
ทั้งนี้ ช่วงที่ผ่านมาแม้พบผู้เสียชีวิตเพิ่มหลายราย แต่อัตราการเสียชีวิตระลอกใหม่นี้ยังไม่สูงไปกว่าระลอกก่อน โดยอัตราการเสียชีวิตระลอกแรกอยู่ที่ร้อยละ 1.42 ระลอกธันวาคม 2563 อัตราเสียชีวิตอยู่ที่ร้อยละ 0.14 และระลอกเมษายน 2564 คิดเป็นร้อยละ 0.09 อย่างไรก็ตาม ยังเป็นช่วงต้นของระลอกใหม่ และยังมีผู้ป่วยจํานวนมากที่อยู่ระหว่างการรักษา จึงคงต้องติดตามสถานการณ์ต่อไป ส่วนบุคลากรทางการแพทย์และสาธารณสุขด่านหน้าจําเป็นต้องได้รับวัคซีนในสถานการณ์ระบาด ซึ่งปลัดกระทรวงสาธารณสุขมีนโยบายให้เร่งรัดฉีดวัคซีนโควิด 19 แก่บุคลากรทางการแพทย์และสาธารณสุขด่านหน้าให้ครบถ้วน 100% ภายในเดือนนี้
“การติดเชื้อในประเทศวันนี้มี 1,441 ราย กระจาย 68 จังหวัด จังหวัดที่มีผู้ติดเชื้อรายใหม่เกิน 100 ราย เหลือเพียงกรุงเทพฯ และเชียงใหม่ ส่วนตัวเลขที่ผู้ติดเชื้อสามารถแพร่กระจายเชื้อสู่ผู้อื่น (ค่า R0) ผ่านอัตราเร่งสูงสุดคือประมาณ 2 กว่าๆ มาแล้ว วันนี้ลดลงเหลือ 1.3 ถือว่าแนวโน้มการแพร่กระจายลดลง แต่ยังต้องช่วยกันควบคุมโรคเพื่อให้ค่า R0 ต่ํากว่า 1 จึงจะชะลอการระบาดลงได้ และการที่เชื้อกระจายไปทุกจังหวัดความเสี่ยงในการติดเชื้อจึงอยู่ใกล้ตัวมากกว่าที่คิด จึงขอให้ทุกคนต้องป้องกันตนเอง สวมหน้ากาก ล้างมือ เว้นระยะห่าง ไม่ไปสถานที่เสี่ยง ลดพฤติกรรมเสี่ยง ไม่ว่าจะเป็นเชื้อสายพันธุ์ไหนก็สามารถป้องกันได้ทั้งหมด”นายแพทย์เฉวตสรร กล่าว
**************************************** 20 เมษายน 2564
รัฐบาลไทย-ข่าวทำเนียบรัฐบาล-ธนาคารออมสิน ปฏิเสธข่าวการร่วมทุนกับ BFIT
วันอังคารที่ 20 เมษายน 2564
ธนาคารออมสิน ปฏิเสธข่าวการร่วมทุนกับ BFIT
ธ.ออมสินปฏิเสธข่าวการร่วมทุนกับบริษัทเงินทุน ศรีสวัสดิ์ จํากัด (มหาชน) หรือ BFIT ตามที่ นสพ.ข่าวหุ้นฉบับวันที่ 20 เม.ย. 2564 ได้นําเสนอข่าวว่าธ.ออมสินจะเข้าไปร่วมทุนกับ BFIT เพราะต้องการร่วมทุนกับนอนแบงก์ที่ให้บริการธุรกิจสินเชื่อจํานองบ้านและโฉนดที่ดิน
นายวิทัย รัตนากร ผู้อํานวยการธนาคารออมสิน ปฏิเสธข่าวการร่วมทุนกับบริษัทเงินทุน ศรีสวัสดิ์ จํากัด (มหาชน) หรือ BFIT ตามที่ นสพ.ข่าวหุ้นฉบับวันที่ 20 เมษายน 2564 ได้นําเสนอข่าวว่า "ธนาคารออมสินจะเข้าไปร่วมทุนกับ BFIT เพราะออมสินต้องการร่วมทุนกับนอนแบงก์ที่ให้บริการธุรกิจสินเชื่อจํานองบ้านและโฉนดที่ดิน คาดว่าดีลแล้วเสร็จภายในปลายปีนี้ ซึ่ง BFIT มีพอร์ตสินเชื่อบ้านแลกเงินดังกล่าวรองรับอยู่" นั้น
ธนาคารออมสินขอชี้แจงข้อเท็จจริง ว่า ธนาคารมีแนวคิดที่จะเปิดให้บริการธุรกิจสินเชื่อที่เกี่ยวกับที่ดินเพิ่มเติม เพื่อต้องการช่วยเหลือประชาชนฐานราก หรือผู้ประกอบการธุรกิจที่มีปัญหาสภาพคล่องให้สามารถนําที่ดินเข้ามาใช้เป็นหลักประกันขอเงินกู้โดยคิดดอกเบี้ยไม่สูงเกินไปตามนโยบายของรัฐบาล แต่ขณะนี้ ยังไม่มีการตัดสินใจเรื่องโครงสร้างที่เหมาะสมกับการทําธุรกิจนี้ และยังไม่มีการเจรจาร่วมทุนหรือร่วมทําธุรกิจกับบริษัทใดๆ รวมถึง บริษัทเงินทุน ศรีสวัสดิ์ ตามที่เป็นข่าวแต่อย่างใด
ทั้งนี้ สามารถติดตามข้อมูลข่าวสารที่เป็นทางการจากธนาคารออมสินได้ ซึ่งจะประชาสัมพันธ์หรือประกาศให้ลูกค้าและประชาชนทราบต่อไป
รัฐบาลไทย-ข่าวทำเนียบรัฐบาล-รัฐบาลจัดระเบียบผู้ประกอบกิจการคลังก๊าซปิโตรเลียมเหลว เพิ่มความปลอดภัยให้ประชาชน
วันอังคารที่ 20 เมษายน 2564
รัฐบาลจัดระเบียบผู้ประกอบกิจการคลังก๊าซปิโตรเลียมเหลว เพิ่มความปลอดภัยให้ประชาชน
รัฐบาลจัดระเบียบผู้ประกอบกิจการคลังก๊าซปิโตรเลียมเหลว เพิ่มความปลอดภัยให้ประชาชน
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 20 เมษายน 2564 ว่า ครม.เห็นชอบร่างกฎกระทรวงคลังก๊าซปิโตรเลียมเหลว พ.ศ. .... ตามที่กระทรวงพลังงานเสนอ ซึ่งเป็นการกําหนดหลักเกณฑ์ วิธีการ และเงื่อนไขเกี่ยวกับการประกอบกิจการคลังก๊าซปิโตรเลียมเหลว เพื่อเพิ่มความปลอดภัยและให้เกิดความเหมาะสมสอดคล้องกับสภาพการประกอบกิจการในปัจจุบัน โดยมีสาระสําคัญดังนี้
1.การออกแบบ การสร้าง การทดสอบและตรวจสอบถังเก็บและจ่ายก๊าซในคลังก๊าซปิโตรเลียมเหลว ให้เป็นไปตามกฎกระทรวงว่าด้วยภาชนะบรรจุก๊าซปิโตรเลียมเหลว
2.กําหนดให้คลังก๊าซปิโตรเลียมเหลว ต้องมีแผนผังโดยสังเขปแสดงตําแหน่งที่ตั้งของคลังก๊าซ พร้อมสิ่งก่อสร้างต่างๆ ที่อยู่รอบเขตคลังก๊าซ ภายในระยะไม่น้อยกว่า 500 เมตร
3.กําหนดลักษณะและระยะปลอดภัยภายนอกของคลังก๊าซปิโตรเลียมเหลว โดยต้องตั้งอยู่ห่างจากเขตพระราชฐานไม่น้อยกว่า 1,000 เมตร และตั้งอยู่ห่างจากเขตสถานพยาบาล สถานศึกษา ศาสนสถาน และโบราณสถาน ไม่น้อยกว่า 200 เมตร
4.กําหนดลักษณะและระยะปลอดภัยภายในคลังก๊าซปิโตรเลียมเหลว ต้องห่างจากภาชนะบรรจุน้ํามันที่ไม่ใช่ถังเก็บน้ํามัน (น้ํามันที่มีจุดวาบไฟต่ํากว่า 60 องศาเซลเซียส) ไม่น้อยกว่า 6 เมตร และต้องมีที่จอดรถขนส่งก๊าซปิโตรเลียมเหลวที่มีขนาดและจํานวนช่องจอดตามหลักเกณฑ์ที่กําหนด
5.กําหนดหลักเกณฑ์วิธีการในการป้องกันและระงับอัคคีภัย โดยต้องมีระบบท่อน้ําดับเพลิง เครื่องดับเพลิงชนิดผงเคมีแห้ง แหล่งน้ําหรือที่เก็บน้ํา เครื่องสูบน้ําดับเพลิงที่ใช้เครื่องยนต์ และระบบสัญญาณเตือนภัย
6.กําหนดให้การประกอบกิจการคลังก๊าซปิโตรเลียมเหลว ต้องจัดให้มีพนักงานซึ่งผ่านการอบรมผู้ปฏิบัติงานตามกฎกระทรวงว่าด้วยคุณสมบัติและการฝึกอบรมผู้ปฏิบัติงานเกี่ยวกับการควบคุมน้ํามันเชื้อเพลิงฯ
7.กรณีคลังก๊าซปิโตรเลียมเหลว ไม่สามารถจัดให้มีที่จอดรถขนส่งก๊าซได้โดยสภาพ ให้ผู้ประกอบกิจการควบคุมยื่นขอรับการยกเว้นต่ออธิบดีกรมธุรกิจพลังงาน และต้องปฏิบัติตามเงื่อนไขที่อธิบดีกรมธุรกิจพลังงานกําหนด
8.กรณีถังเก็บและจ่ายก๊าซปิโตรเลียมเหลว เสารับถังเก็บและจ่ายก๊าซ ระบบท่อก๊าซและอุปกรณ์ในคลัง ที่ได้รับอนุญาตก่อนวันที่กฎกระทรวงนี้บังคับใช้ ให้ได้รับการยกเว้น ไม่ต้องออกแบบและสร้างตามที่กําหนดในกฎกระทรวง แต่ต้องดําเนินการทดสอบและตรวจสอบตามที่กําหนดไว้ในกฎกระทรวง
9.คลังก๊าซปิโตรเลียมเหลวที่ได้รับใบอนุญาตก่อนวันที่กฎกระทรวงนี้บังคับใช้ หากมีการรื้อถอนและก่อสร้างถังเก็บและจ่ายก๊าซขึ้นใหม่ในตําแหน่งเดิม โดยมีขนาดและปริมาณการเก็บก๊าซไม่เกินกว่าที่เคยได้รับใบอนุญาตไว้ ให้ได้รับการยกเว้น ไม่ต้องปฏิบัติตามส่วนที่ 2 ลักษณะและระยะปลอดภัยภายนอก และส่วนที่ 3 ลักษณะและระยะปลอดภัยภายใน ของหมวดที่ 2 เฉพาะที่เกี่ยวกับระยะปลอดภัย
10.คลังก๊าซปิโตรเลียมเหลวที่ได้รับใบอนุญาตหรือได้รับความเห็นชอบแบบแปลน แผนผัง และแบบก่อสร้าง ตามกฎหมายว่าด้วยการควบคุมน้ํามันเชื้อเพลิงก่อนวันที่กฎกระทรวงนี้บังคับใช้ หากมีการสร้างถังเก็บและจ่ายก๊าซขึ้นใหม่ หรือสร้างขึ้นตามแบบก่อสร้างที่ได้รับความเห็นชอบแล้วในเขตคลัง ภายใน 10 ปี นับแต่วันที่กฎกระทรวงบังคับใช้ ให้มีระยะปลอดภัยภายนอกตามที่กําหนด ไม่น้อยกว่า 100 เมตร
ทั้งนี้ กฎกระทรวงจะมีผลบังคับใช้ หลังประกาศในราชกิจจานุเบกษาแล้ว 180 วัน
.....................
รัฐบาลไทย-ข่าวทำเนียบรัฐบาล-ยกระดับแผงเนื้อ - ไข่ ในตลาดสด ให้ปลอดภัย ไร้โควิด-19
วันอังคารที่ 20 เมษายน 2564
ยกระดับแผงเนื้อ - ไข่ ในตลาดสด ให้ปลอดภัย ไร้โควิด-19
...
ช่วงนี้โรคโควิด-19 ยังระบาดในหลายพื้นที่ ประชาชนต้องใช้ความระมัดระวังในการเลือกซื้ออาหารมากขึ้น รัฐบาลโดยกรมปศุสัตว์ จึงลงพื้นที่ตลาดสดทั่วประเทศ เพื่อดูแลสุขลักษณะแผงขายเนื้อสัตว์และไข่สด ให้ปลอดภัยจากโควิด-19 ตามมาตรฐานปศุสัตว์ OK และหลักการ DMHTT
.
ได้แก่ การให้ผู้ค้ามี Distancing เว้นระยะห่างกับผู้ซื้อ Mask สวมหน้ากากอนามัยตลอดเวลา Hand ล้างมือบ่อยๆด้วยน้ําสบู่และเจลแอลกอฮอล์ ไม่ใช้มือจับเนื้อสัตว์โดยตรง ต้องใส่ถุงมือ หรือใช้ที่คีบ Testing หากมีอาการต้องสงสัยต้องรีบตรวจโดยเร็ว และ Thai cha na ใช้แอปพลิเคชันไทยชนะอย่างเคร่งครัด ซึ่งร้านค้าที่ทําคุณภาพและสุขลักษณะได้ตามมาตรฐาน จะมีสัญลักษณ์ “ปศุสัตว์ OK” ติดอยู่ เพื่อสร้างความมั่นใจให้แก่ผู้ซื้อ
.
จากการเก็บตัวอย่างเนื้อสัตว์กว่า 1,820 ตัวอย่าง จากกว่า 200 สถานที่จําหน่าย เช่น ตลาดสดในพื้นที่สีแดง ร้านสะดวกซื้อ ห้างร้านโมเดิร์นเทรด รวมถึงโรงฆ่าสัตว์และสถานที่ตัดแต่งอีกกว่า 1,600 ตัวอย่าง พบว่าทุกตัวอย่างเนื้อสัตว์ปลอดภัยไร้เชื้อโควิด-19
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-​ครม. มอบ การบินไทย จัดเที่ยวบินขนส่งผู้แสวงบุญพิธีฮัจย์ชาวไทย
วันอังคารที่ 20 เมษายน 2564
​ครม. มอบ การบินไทย จัดเที่ยวบินขนส่งผู้แสวงบุญพิธีฮัจย์ชาวไทย
​ครม. มอบ การบินไทย จัดเที่ยวบินขนส่งผู้แสวงบุญพิธีฮัจย์ชาวไทย
นายอนุชา บูรพชัยศรี โฆษกประจําสํานักนายกรัฐมนตรี เผยมติคณะรัฐมนตรีเห็นชอบให้บริษัท การบินไทย จํากัด (มหาชน) เป็นสายการบินแห่งชาติเฉพาะภารกิจขนส่งผู้แสวงบุญพิธีฮัจย์ชาวไทย เพื่อให้เป็นไปตามข้อกําหนดของราชอาณาจักรซาอุดีอาระเบียในการขนส่งผู้แสวงบุญพิธีฮัจย์ชาวไทย ซึ่งกําหนดให้ต้องดําเนินการโดยสายการบินแห่งชาติ (National Carrier) ของประเทศไทย และราชอาณาจักรซาอุดีอาระเบียฝ่ายละครึ่งหนึ่ง โดยไม่อนุญาตให้สายการบินของประเทศอื่นนอกจากสายการบินแห่งชาติของประเทศไทยและราชอาณาจักรซาอุดีอาระเบียดําเนินการขนส่ง เว้นแต่จะได้รับการอนุญาตจากกรมการบินพลเรือนของราชอาณาจักรซาอุดีอาระเบีย และให้ดําเนินการโดยรูปแบบเที่ยวบินเช่าเหมาลํา (Charter Flight) เท่านั้น แม้ว่าปัจจุบันกระทรวงการคลังได้ปรับลดสัดส่วนการถือหุ้นในบริษัท การบินไทย จํากัด (มหาชน) ลงเหลือร้อยละ 47.86 ทําให้มีสถานภาพเป็นสายการบินของเอกชนเทียบเท่ากับ สายการบินอื่น แต่บริษัท การบินไทย จํากัด (มหาชน) ยังเป็นสายการบินเดียวที่รัฐเป็นผู้ถือหุ้นรายใหญ่ รวมทั้งที่ผ่านมา บริษัท การบินไทย จํากัด (มหาชน) เป็นสายการบินเดียวที่ปฏิบัติภารกิจขนส่งผู้แสวงบุญพิธีฮัจย์ชาวไทย รวมทั้งการกําหนดให้สายการบินใดเป็นสายการบินแห่งชาติยังเป็นเรื่องทางนโยบายของแต่ละประเทศด้วย
โฆษกประจําสํานักนายกรัฐมนตรียังเปิดเผยว่า ในปีงบประมาณ พ.ศ. 2564 สํานักงานปลัดกระทรวงคมนาคมได้รับจัดสรรงบประมาณรายจ่ายประจําปีงบประมาณ พ.ศ. 2564 รายการการจัดเที่ยวบินพิเศษเพื่อเดินทางไปประกอบพิธีฮัจย์ จํานวน 46,477,000 บาท ไว้แล้ว สําหรับในปีต่อๆไป กรมการปกครองจะจัดทําแผนการปฏิบัติงานและแผนการใช้จ่ายงบประมาณ เพื่อเสนอขอตั้งงบประมาณรายจ่ายประจําปีตามความจําเป็นและเหมาะสมตามขั้นตอนต่อไป
ทั้งนี้ กรมการปกครองได้เตรียมจัดทําโครงการสนับสนุนบริษัท การบินไทย จํากัด (มหาชน) เพื่อจัดเที่ยวบินพิเศษขนส่งผู้เดินทางไปประกอบพิธีฮัจย์ที่เดินทางไป - กลับ ณ ท่าอากาศยานนราธิวาส ประจําปี พ.ศ. 2565 โดยสนับสนุนงบประมาณ จํานวน 46.48 ล้านบาท เพื่อเป็นค่าใช้จ่ายในการดําเนินงานเพื่อขนส่งผู้เดินทางไปประกอบพิธีฮัจย์ในส่วนที่เพิ่มเติมจากราคาบัตรโดยสารให้บริษัท การบินไทย จํากัด (มหาชน) ในการจัดเที่ยวบินพิเศษสําหรับผู้เดินทางไปประกอบพิธีฮัจย์ในพื้นที่จังหวัดชายแดนภาคใต้ จากท่าอากาศยานนราธิวาสไปยังท่าอากาศยานของราชอาณาจักรซาอุดีอาระเบีย จํานวน 9 เที่ยวบิน เที่ยวบินละ 287 คน รวมทั้งสิ้น 2,583 คน ทั้งขาไปและขากลับ ระหว่างเดือนพฤษภาคม - เดือนกันยายน 2565 ///
รัฐบาลไทย-ข่าวทำเนียบรัฐบาล-ครม.รับทราบผลการดำเนินงานของ รฟม.ในปีงบประมาณ 2563 มีผลประกอบการกำไรสุทธิ 1,819 ล้านบาท
วันอังคารที่ 20 เมษายน 2564
ครม.รับทราบผลการดําเนินงานของ รฟม.ในปีงบประมาณ 2563 มีผลประกอบการกําไรสุทธิ 1,819 ล้านบาท
ครม.รับทราบผลการดําเนินงานของ รฟม.ในปีงบประมาณ 2563 มีผลประกอบการกําไรสุทธิ 1,819 ล้านบาท
น.ส.ไตรศุลี ไตรสรณกุล รองโฆษกประจําสํานักนายกรัฐมนตรีกล่าวว่า คณะรัฐมนตรี(ครม.)รับทราบผลการดําเนินงานของการรถไฟฟ้าขนส่งมวลชนแห่งประเทศไทย(รฟม.)ในปีงบประมาณ 2563 โดยรฟม.มีผลประกอบการกําไรสุทธิ 1,819.25 ล้านบาท มีรายได้ 14,876.97 ล้านบาท และค่าใช้จ่ายรวม 13,057.72 ล้านบาท สามารถเบิกจ่ายงบลงทุนได้ร้อยละ 99.99 จากเป้าหมายที่ครม.กําหนดไว้ที่ร้อยละ 95
นอกจากนี้ยังมีรายได้จากธุรกิจต่อเนื่องจากรถไฟฟ้ามหานครสายเฉลิมรัชมงคลจํานวน 123.72 ล้านบาท ต่ํากว่าเป้าหมาย 2.69 ล้านบาท และสายฉลองรัชธรรม 27.51 ล้านบาท สูงกว่าเป้าหมาย 2.33 ล้านบาท ผลตอบแทนต่อสินทรัพย์ร้อยละ 0.90
โดยในอนาคตรฟม.มีแผนที่จะหารายได้จากธุรกิจต่อเนื่องเพิ่มขึ้นร้อยละ 5 ในแต่ละปี โดยในปี 2564 จะมีรายได้ประมาณ 169 ล้านบาท และในปี 2564 และ 2565 จะมีผลตอบแทนต่อสินทรัพย์ร้อยละ 0.72 และ 0.90 ตามลําดับ
ส่วนด้านการพัฒนาระบบรถไฟฟ้าขนส่งมวลชนมีผลการดําเนินการดังนี้คือ รถไฟฟ้าสายสีน้ําเงินช่วงหัวลําโพง-บางแคและช่วงบางซื่อ-ท่าพระ ได้เปิดให้บริการแล้ว ส่วนรถไฟฟ้าสายสีส้มช่วงศูนย์วัฒนธรรมแห่งประเทศไทย-มีนบุรี(สุวินทวงศ์) ได้จัดกรรมสิทธิ์ที่ดินและศึกษาและวิเคราะห์โครงการตามพระราชบัญญัติการร่วมลงทุนระหว่างรัฐและเอกชนเสร็จแล้ว ส่วนงานก่อสร้างงานโยธามีความก้าวหน้าร้อยละ 69.82 เร็วกว่าแผนร้อยละ 2.77 คาดว่าจะเปิดให้บริการได้ในเดือนตุลาคม 2567
ขณะที่รถไฟฟ้าสายสีชมพูช่วงแคราย-มีนบุรี งานจัดกรรมสิทธิ์ที่ดินและส่งมอบพื้นที่โครงการแล้วเสร็จ งานก่อสร้างงานโยธา ผลิตและติดตั้งงานระบบรถไฟฟ้าและงานเดินรถมีความก้าวหน้าร้อยละ 62.23 เร็วกว่าแผนร้อยละ 3.08 คาดว่าจะเปิดให้บริการในเดือนมิถุนายน 2565
ส่วนโครงการที่อยู่ระหว่างการประกวดราคามี 1 โครงการ คือโครงการรถไฟฟ้าสายสีม่วงช่วงเตาปูน-ราษฎร์บูรณะ(วงแหวนกาญจนาภิเษก) งานจัดกรรมสิทธิ์ที่ดินมีความก้าวหน้าร้อยละ 19.20 เป็นไปตามแผน และงานศึกษาและวิเคราะห์โครงการตามพ.ร.บ.ร่วมทุนฯมีความก้าวหน้าร้อยละ 48.80 ซึ่งเป็นไปตามแผนเช่นกัน คาดว่าจะเปิดให้บริการในเดือนมีนาคม 2570
..............
รัฐบาลไทย-ข่าวทำเนียบรัฐบาล-มั่นใจ! หน้ากากอนามัยไม่ขาดแคลน
วันอังคารที่ 20 เมษายน 2564
มั่นใจ! หน้ากากอนามัยไม่ขาดแคลน
...
เมื่อสถานการณ์โควิดกลับมา แน่นอนว่าความต้องการหน้ากากอนามัยในท้องตลาดจะสูงขึ้นหลายเท่าตัว...แต่ไม่ต้องกังวลไปนะครับ เพราะรัฐบาลได้ติดตามสถานการณ์และบริหารจัดการหน้ากากอนามัยมาอย่างต่อเนื่อง เพื่อให้มั่นใจว่าคนไทยและบุคลากรทางการแพทย์จะมีหน้ากากอนามัยที่มีคุณภาพใช้อย่างเพียงพอ ในราคาที่เหมาะสม
.
โดยในช่วงต้นปีที่ผ่านมาบ้านเรามีกําลังการผลิตหน้ากากอนามัยจาก 63 โรงงานทั่วประเทศ รวมกว่า 5 ล้านชิ้น/วัน และมีการนําเข้าหน้ากากอนามัยทางการแพทย์ที่ใช้ในห้องผ่าตัด จํานวน 28.69 ล้านชิ้น และที่ไม่ได้ใช้ในห้องผ่าตัด จํานวน 228.13 ล้านชิ้น หน้ากากผ้าลิขสิทธิ์ จํานวน 238.23 ล้านชิ้น และหน้ากากกันฝุ่นในโรงงานอุตสาหกรรม จํานวน 992.98 ล้านชิ้น
.
ดังนั้น จึงมั่นใจได้ว่าคนไทยจะสามารถหาซื้อหน้ากากอนามัยได้อย่างแน่นอน แต่ก็ต้องขอเตือนผู้ที่คิดฉวยโอกาสขึ้นราคาหน้ากากอนามัยด้วยนะครับ เพราะหน้ากากอนามัยเป็นสินค้าควบคุม ที่กําหนดให้ผู้ขายจะต้องขายหน้ากากอนามัย (Surgical mask) ไม่เกิน 2.50 บาท/ชิ้น หากฝ่าฝืนจะมีความผิดและได้รับโทษตามกฎหมาย
.
ประชาชนที่พบข้อมูลหรือเบาะแสการจําหน่ายหน้ากากอนามัยเกินราคา สามารถแจ้งได้ที่สายด่วน กรมการค้าภายใน โทร. 1569
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-บขส. เพิกถอนใบอนุญาตรถทัวร์ก่อเหตุไฟไหม้
วันอังคารที่ 20 เมษายน 2564
บขส. เพิกถอนใบอนุญาตรถทัวร์ก่อเหตุไฟไหม้
ของบริษัท 407 พัฒนา จํากัด คันหมายเลข ม.4 (ข) 22-34  หมายเลขทะเบียน 10-7387 อุดรธานี
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด (บขส.) เปิดเผยว่า จากกรณีไฟไหม้รถทัวร์โดยสาร 2 ชั้นของบริษัท 407 พัฒนา จํากัด คันหมายเลข ม.4 (ข) 22-34 หมายเลขทะเบียน 10-7387 อุดรธานี บริเวณถนนมิตรภาพ (ขาเข้า) กิโลเมตรที่ 13-14 อําเภอบ้านแฮด จ.ขอนแก่น
เมื่อวันที่19 เม.ย.64บขส. ในฐานะที่กํากับดูแลรถร่วมฯ ได้พิจารณาโทษขั้นสูงสุด โดยสั่งเพิกถอนใบอนุญาตรถคันดังกล่าว เนื่องจากตรวจสอบแล้วพบว่า ผู้ประกอบการได้มีการนํารถโดยสารออกวิ่งนอกเส้นทางโดย ไม่ได้รับอนุญาต จนเป็นเหตุให้รถเกิดอุบัติเหตุ ส่วนสาเหตุที่แท้จริงอยู่ระหว่างการสืบสวนของเจ้าหน้าที่ตํารวจ
อย่างไรก็ดี บขส. ขอแสดงความเสียใจต่อเหตุการณ์ที่เกิดขึ้น และได้ช่วยประสานการจ่ายค่าสินไหมทดแทนให้กับญาติผู้เสียชีวิตและผู้ที่ได้รับบาดเจ็บจากเหตุการณ์ดังกล่าวเป็นที่เรียบร้อยแล้ว
รัฐบาลไทย-ข่าวทำเนียบรัฐบาล-แอบถ่ายภาพคนอื่น....ผิดกฎหมายนะ!
วันอังคารที่ 20 เมษายน 2564
แอบถ่ายภาพคนอื่น....ผิดกฎหมายนะ!
...
การระบาดของโรคโควิด-19 จําเป็นต้องนําผู้ติดเชื้อโควิด-19 ที่ไม่มีอาการ หรือมีอาการน้อย ไปกักรักษาตัวในโรงพยาบาลสนามที่ตั้งขึ้น สําหรับรองรับผู้ติดเชื้อที่มีจํานวนมาก
.
เมื่อมีคนจํานวนมาก อาจมีบุคคลบางส่วนกระทําพฤติกรรมที่ไม่เหมาะสม ละเมิดสิทธิส่วนบุคคลอย่าง "แอบถ่ายภาพ"
.
กองปราบปราม ได้แจ้งว่าการแอบถ่ายและเผยแพร่ภาพผู้ป่วยในโรงพยาบาลสนามอาจเข้าข่ายมีความผิด ดังนี้
.
ตามกฎหมายอาญามาตรา 397 หากเป็นเหตุให้ผู้อื่นได้รับความอับอายหรือเดือดร้อนรําคาญ มีโทษปรับไม่เกิน 5,000 บาท
.
หรืออาจเข้าข่ายมีความผิดฐานหมิ่นประมาทโดยการโฆษณา ตามมาตรา 328 มีโทษจําคุกไม่เกิน 2 ปี หรือ ปรับไม่เกิน 200,000 บาท
.
ทางกฎหมายแพ่งและพาณิชย์ มาตรา 420 ก็ได้ให้สิทธิผู้ถูกแอบถ่ายสามารถฟ้องร้องเรียกค่าเสียหายได้ตามกฎหมาย
.
กรณีนําเข้าสู่ระบบคอมพิวเตอร์ จนทําให้ผู้นั้นเสียชื่อเสียง ถูกดูหมิ่น ถูกเกลียดชังหรือได้รับความอับอาย มีโทษจําคุกไม่เกิน 3 ปี ปรับ ไม่เกิน 200,000 บาท ตาม พ.ร.บ.คอมพิวเตอร์ มาตรา 16
.
แม้ผู้ติดเชื้อโควิด-19 ที่เป็นผู้ได้รับความเสียหาย จะยังรักษาตัวในโรงพยาบาลสนาม ก็สามารถให้ที่ผู้ได้รับมอบอํานาจ ดําเนินการแจ้งความร้องทุกข์เพื่อดําเนินคดีกับผู้กระทําความผิดต่อพนักงานสอบสวนได้เลย
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รมต. นร. นายอนุชาฯ สั่งการ สำนักพุทธฯ ให้ พศจ. ทั่วประเทศ สำรวจเชิงรุก  หลังกระแสข่าวทำวงการสงฆ์เสื่อมเสีย
วันอังคารที่ 20 เมษายน 2564
รมต. นร. นายอนุชาฯ สั่งการ สํานักพุทธฯ ให้ พศจ. ทั่วประเทศ สํารวจเชิงรุก  หลังกระแสข่าวทําวงการสงฆ์เสื่อมเสีย
รมต. นร. นายอนุชาฯ สั่งการ สํานักพุทธฯ ให้ พศจ. ทั่วประเทศ สํารวจเชิงรุก หลังกระแสข่าวทําวงการสงฆ์เสื่อมเสีย
นายอนุชา นาคาศัย รัฐมนตรีประจําสํานักนายกรัฐมนตรี แสดงความเป็นห่วงต่อกระแสข่าวที่มีการวิพากษ์วิจารณ์ถึงคณะสงฆ์บางกลุ่มที่มีพฤติกรรมไม่เหมาะสม ปฏิบัติผิดไปจากหลักธรรมคําสอนทางพระพุทธศาสนา กล่าวอ้างการตั้งลัทธิใหม่ สร้างความแตกแยก และเป็นภัยต่อสังคม จึงได้สั่งการไปยังสํานักงานพระพุทธศาสนาแห่งชาติ เร่งดําเนินการจัดประชุมหารือสํานักงานพระพุทธศาสนาจังหวัดทุกจังหวัดทั่วประเทศ เพื่อสร้างความเข้าใจ และดําเนินการสํารวจเชิงรุก กรณีของวัดหรือสํานักสงฆ์ที่มีการบิดเบือนและปฏิบัติผิดไปจากคําสอนทางพระพุทธศาสนา โดยอ้างตัวสร้างลัทธิความเชื่องมงาย ก่อให้เกิดความเข้าใจผิดและทําให้เกิดความแตกแยกขึ้นในสังคม รวมถึงกรณีที่พบว่ามีคณะสงฆ์เข้าไปยุ่งเกี่ยวกับกิจกรรมทางการเมือง ซึ่งไม่ใช่กิจของสงฆ์ โดยกําชับให้ปฏิบัติตามคําสั่งมหาเถรสมาคม เรื่อง ห้ามพระภิกษุสงฆ์สามเณรเกี่ยวข้องกับการเมือง พ.ศ. 2538 ที่ยังคงยึดถือปฏิบัติตามคําสั่งนี้มาจนปัจจุบันอย่างเคร่งครัด
นอกจากนี้ รัฐมนตรีประจําสํานักนายกรัฐมนตรี ยังกําชับให้สํานักงานพระพุทธศาสนาจังหวัดกําหนดแนวทางการจัดระบบป้องกันการแพร่ระบาดของเชื้อไวรัสโควิด-19 ตามมาตรการที่ภาครัฐกําหนด และขอความร่วมมือไปยังทุกวัดอย่าปฏิเสธการฌาปนกิจศพผู้ติดเชื้อโควิด-19โดยมีความเห็นว่าการฌาปนกิจศพผู้ติดเชื้อสามารถทําได้ แต่ต้องดําเนินการให้แล้วเสร็จทันที ไม่ควรมีการตั้งศพไว้เป็นระยะเวลานาน เพื่อป้องกันการแพร่ระบาดของเชื้อไวรัส
.....................................
รัฐบาลไทย-ข่าวทำเนียบรัฐบาล-สธ.จัด 20 คู่สาย 1668 จัดการเตียงรับผู้ป่วยติดเชื้อโควิด 19
วันอังคารที่ 20 เมษายน 2564
สธ.จัด 20 คู่สาย 1668 จัดการเตียงรับผู้ป่วยติดเชื้อโควิด 19
กระทรวงสาธารณสุข รวมศูนย์บริหารจัดการเตียงรับผู้ป่วยติดเชื้อโควิด 19 จัดสายด่วน 1668 รวม 20 คู่สาย ระดมบุคลากรการแพทย์จิตอาสาทั่วประเทศช่วยรับสาย รอบ 10 วันรวม 2,476 สาย และโทรเยี่ยมติดตาม 2,307 สาย ผู้ติดต่อขอเตียง 1,204 คน รับเข้าโรงพยาบาลแล้ว
นายแพทย์สมศักดิ์ อรรฆศิลป์ อธิบดีกรมการแพทย์ ให้สัมภาษณ์ว่า รองนายกรัฐมนตรีและรัฐมนตรีว่าการกระทรวงสาธารณสุข ได้มอบให้กรมการแพทย์ กรมสนับสนุนบริการสุขภาพ ประสานความร่วมมือกับกลุ่มสถาบันแพทย์แห่งประเทศไทย (UHOSNET) สํานักการแพทย์ กรุงเทพมหานคร และสมาคมโรงพยาบาลเอกชน จัดศูนย์บริหารจัดการเตียงรองรับผู้ป่วยผู้ติดเชื้อโควิด 19 และเปิดสายด่วน 1668 จํานวน 20 คู่สาย เพิ่มจากสายด่วน 1669 และสายด่วน 1330 โดยระดมบุคลากรการแพทย์จิตอาสาทั่วประเทศมาช่วยรับสาย รอบ 10 วันรวม 2,476 สาย และโทรเยี่ยมติดตาม 2,307 สาย ผู้ติดต่อขอเตียง 1,204 คน รับเข้ารักษาในโรงพยาบาลแล้ว เหลือสีเหลืองประมาณ 50 คน กรมการแพทย์กําลังจะเปิด cohort ward สีเหลืองเป็นการเฉพาะประมาณ 100 เตียง
นายแพทย์สมศักดิ์กล่าวต่อว่า ในการรับผู้ป่วยติดเชื้อโควิด 19 เข้ารับการรักษา จะมีการคัดกรองและแบ่งผู้ติดเชื้อออกเป็น 3 ระดับ คือ สีเขียว ไม่มีอาการหรือมีอาการเล็กน้อย อายุไม่มาก ไม่มีโรคร่วม จะส่งดูแลใน รพ.สนาม หรือหอผู้ป่วยเฉพาะกิจ (Hospitel) ตรวจติดตามอาการทุกวัน ส่วนสีเหลือง คือผู้ป่วยที่มีอาการปานกลาง และสีแดงคือผู้ป่วยที่มีอาการรุนแรง จะรับไว้รักษาในโรงพยาบาลทั้งหมด โดยศูนย์ส่งต่อ รพ.ราชวิถีจะส่งผู้ป่วยไปยัง รพ.สังกัดกรุงเทพมหานคร กรมการแพทย์ โรงเรียนแพทย์ และรพ.เอกชน ที่ผ่านมาเตียงที่เพิ่มได้จํานวนมากและเร็ว คือ Hospitel และรพ.สนาม รับเคสสีเขียวได้อย่างปลอดภัย และรับเคสสีแดงทั้งหมดเข้าโรงพยาบาลก่อน ทําให้เคสสีเหลืองเข้าโรงพยาบาลได้ช้า และไม่สามารถไปเข้า Hospitel หรือโรงพยาบาลสนามได้ ขณะนี้ได้เร่งจัดการนําผู้ป่วยที่มีอาการดีขึ้นไป Hospitel และรพ.สนาม รวมทั้งขยายเตียงในโรงพยาบาลเพิ่ม ช่วยกันทุกสังกัด จะช่วยให้ผู้ป่วยสีเหลืองเข้าโรงพยาบาลได้เร็วขึ้น
“สําหรับกรณีที่โทร 1668 แล้วไม่มีผู้รับสายนั้น เกิดจากแต่ละวันมีผู้โทรเข้า 1668 จํานวนมากกว่า 200 สาย จนคู่สายล้น ระบบจะส่งต่อวนไปผู้ปฏิบัติงานแต่ละคน สายไหนว่างจึงมีคนรับ และใช้เทคนิค convert สายเข้าโทรศัพท์มือถือส่วนตัวของจิตอาสาจากทั่วประเทศ ทําให้แต่ละเวรมีคนช่วยรับสายเพิ่มอีกกว่า 10 คู่สายทุกคนทํางานกันอย่างเต็มที่ หรือติดต่อทางแอปพลิเคชันไลน์ โดยการเพิ่มเพื่อน @Sabaideebot กรอกข้อมูลชื่อที่อยู่ เบอร์โทรติดต่อ เพื่อความสะดวกในการประสานส่งต่อให้ผู้ติดเชื้อได้เข้ารับการดูแลรักษาโดยเร็วที่สุด” นายแพทย์สมศักดิ์กล่าว
**************************************** 20 เมษายน 2564
รัฐบาลไทย-ข่าวทำเนียบรัฐบาล-กรมการขนส่งทางบก กระทรวงคมนาคม แนะนำ 3 แอปพลิเคชันที่ผู้ขับรถควรมีติดสมาร์ทโฟน เพื่อการดำเนินชีวิตยุคดิจิทัลได้อย่างสะดวก รวดเร็ว ปลอดภัย ห่างไกลโควิด-19
วันอังคารที่ 20 เมษายน 2564
กรมการขนส่งทางบก กระทรวงคมนาคม แนะนํา 3 แอปพลิเคชันที่ผู้ขับรถควรมีติดสมาร์ทโฟน เพื่อการดําเนินชีวิตยุคดิจิทัลได้อย่างสะดวก รวดเร็ว ปลอดภัย ห่างไกลโควิด-19
นายจิรุตม์ วิศาลจิตร อธิบดีกรมการขนส่งทางบก กระทรวงคมนาคม เปิดเผยว่า ในยุคที่สมาร์ทโฟนกลายมาเป็นเครื่องมือสื่อสารหลัก ประกอบกับเทคโนโลยีสารสนเทศและระบบ IT ได้เข้ามามีบทบาทในชีวิตของผู้ขับรถมากขึ้น เช่น การใช้ระบบ GPS นําทางอํานวยความสะดวกในการเดินทาง
ซึ่งในส่วนของกรมการขนส่งทางบกได้พัฒนาแอปพลิเคชันเพื่ออํานวยความสะดวกและตอบสนองการดําเนินชีวิตในยุคดิจิทัลให้กับผู้ขับรถและเจ้าของรถ
DLT QR Licence แอปพลิเคชันแสดงใบอนุญาตขับรถอิเล็กทรอนิกส์ สําหรับผู้ได้รับใบอนุญาตขับรถที่มีคิวอาร์โค้ดด้านหลังบัตร สามารถแสดงใบอนุญาตขับรถอิเล็กทรอนิกส์ผ่านแอปพลิเคชัน DLT QR Licence แทนใบอนุญาตขับรถแบบบัตร ได้อย่างถูกต้องตามกฎหมาย ช่วยอํานวยความสะดวกให้ผู้ขับรถไม่ต้องกังวลกับการพกพาใบอนุญาตขับรถ มีระบบแจ้งเตือนล่วงหน้าเมื่อถึงกําหนดเปลี่ยนชนิดหรือต่ออายุใบอนุญาตขับรถ รวมถึงยังมีข้อมูลที่นอกเหนือจากที่ปรากฏบนหน้าบัตร เช่น ประวัติการแพ้ยา กรุ๊ปเลือด โรคประจําตัว สิทธิการเข้ารับการรักษาพยาบาล หมายเลขโทรศัพท์ผู้ที่สามารถติดต่อได้ในกรณีฉุกเฉิน ให้สามารถโทรแจ้งหรือส่ง SMS ไปยังบุคคลดังกล่าวในกรณีฉุกเฉิน ดาวน์โหลดแอปพลิเคชัน DLT QR Licence ได้ฟรีทั้ง iOS: https://apple.co/2VTcYR8 และแอนดรอยด์: http://bit.ly/2JHhh0m
DLT Vehicle Tax แอปพลิเคชันชําระภาษีรถออนไลน์ สามารถดําเนินการได้ทุกที่ทุกเวลา หรือชําระภาษีรถล่วงหน้าได้ก่อนวันที่ภาษีรถสิ้นอายุภายใน 90 วัน ไม่ถูกอายัดทะเบียน ไม่ใช่รถที่ใช้เชื้อเพลิงประเภทก๊าซ และไม่มีการเปลี่ยนแปลงสาระสําคัญของรถให้ผิดไปจากรายการที่จดทะเบียนไว้ ทั้งนี้ สําหรับรถที่กําหนดให้ต้องมีการตรวจสภาพรถก่อนชําระภาษีรถประจําปี เช่น รถเก๋ง รถกระบะ รถตู้ ที่มีอายุการใช้งานเกิน 7 ปี หรือรถจักรยานยนต์ที่มีอายุการใช้งานเกิน 5 ปี หรือเป็นรถที่ค้างชําระภาษีรถเกินกว่า 1 ปี ต้อง “ผ่าน” การตรวจสภาพรถจากสถานตรวจสภาพรถเอกชน (ตรอ.) จึงจะใช้บริการออนไลน์ได้ เมื่อชําระภาษีรถประจําปีเรียบร้อยแล้ว รอรับเครื่องหมายการเสียภาษีและใบเสร็จรับเงินทางไปรษณีย์ ภายใน 5 วันทําการ นับจากวันชําระเงิน โดยมีหลักฐานการชําระภาษีรถประจําปีชั่วคราวจนกว่าจะได้รับเครื่องหมายการเสียภาษีประจําปีจากกรมการขนส่งทางบก ดาวน์โหลดแอปพลิเคชัน DLT Vehicle Tax ได้ฟรีทั้ง iOS: https://apple.co/2VTcYR8 และแอนดรอยด์: http://bit.ly/2JHhh0m
DLT Smart Queue แอปพลิเคชันเพื่อการเตรียมพร้อมจองคิวล่วงหน้าเพื่อเข้ารับบริการกับสํานักงานขนส่งทั่วประเทศ เลือกสถานที่ วันและเวลา ที่สะดวกได้ตามต้องการ สามารถยกเลิกเปลี่ยนแปลงการจองได้ด้วยตนเอง ตอบโจทย์การบริหารเวลาได้อย่างลงตัวมากขึ้น ดาวน์โหลด DLT Smart Queue ได้ฟรีทั้ง iOS: https://apple.co/2VTcYR8 และแอนดรอยด์: http://bit.ly/2JHhh0m
กรมการขนส่งทางบกห่วงใยประชาชนจากสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) แนะปฏิบัติตามมาตรการ D-M-H-T-T คือ D-Distancing อยู่ห่างไว้ M-Mask Wearing ใส่หน้ากากอนามัย H-Hand washing หมั่นล้างมือ T-Testing ตรวจวัดอุณหภูมิ T-Thai Cha na ใช้แอปพลิเคชันไทยชนะ และใช้บริการออนไลน์ที่กรมการขนส่งทางบกเตรียมไว้รองรับ สะดวก รวดเร็ว ปลอดภัย ห่างไกลโควิด-19
รัฐบาลไทย-ข่าวทำเนียบรัฐบาล-เร่งนำผู้ติดเชื้อโควิดในพื้นที่ กทม. เข้าสู่การรักษา
วันอังคารที่ 20 เมษายน 2564
เร่งนําผู้ติดเชื้อโควิดในพื้นที่ กทม. เข้าสู่การรักษา
...
การระบาดระลอกนี้ พบว่าพื้นที่ กทม. มีจํานวนผู้ติดเชื้อโควิด-19 ค่อนข้างสูง แต่ไม่ว่าจะมีจํานวนเท่าใด ผู้ป่วยทุกคนจะต้องได้รับการดูแลรักษาในโรงพยาบาล หรือ โรงพยาบาลสนาม
.
ปัจจุบันโรงพยาบาลสนามในพื้นที่กทม. มีความพร้อมเป็นอย่างมาก (ข้อมูล ณ วันที่ 19 เม.ย. 64) ดังนี้
- รพ.กลาง 110 เตียง
- โรงพยาบาลผู้สูงอายุบางขุนเทียน รองรับได้ 500 เตียง ใช้ไปแล้ว 480 เตียง ว่างอยู่ 20 เตียง (เพิ่มเติมได้อีก 500 เตียง)
- โรงพยาบาลราชพิพัฒน์ เขตทวีวัฒนา รองรับได้ 250 เตียง ใช้ไปแล้ว 164 เตียง ว่าง 36 เตียง
- โรงพยาบาลสนามศูนย์กีฬาเฉลิมพระเกียรติ 84 พรรษา เขตบางบอน (เอราวัณ 1) รองรับได้ 100 เตียง
- โรงพยาบาลสนามศูนย์กีฬาบางกอกอารีนา เขตหนองจอก (เอราวัณ 2) รองรับได้ 400 เตียง แบ่งเป็น ชาย 150 เตียง หญิง 250 เตียง พร้อมเปิดให้บริการแล้ววันนี้
.
ผู้ติดเชื้อโควิด-19 ที่มีความประสงค์จะพักรักษาตัวที่โรงพยาบาลสนามของกทม. และต้องการเดินทางมาด้วยตนเอง สามารถแจ้งได้ที่ศูนย์เอราวัณ โทร. 1669
.
หากไม่สะดวกเดินทางมาเอง ทางกทม. จะมีรถไปรับ กรณีเป็นของกระทรวงสาธารณสุขให้ โทร. 1330 หรือ 1668 ครับ
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-นายกรัฐมนตรีวางพานพุ่มดอกไม้ เนื่องในวันพระบาทสมเด็จพระพุทธยอดฟ้าจุฬาโลกมหาราช และวันที่ระลึกมหาจักรีบรมราชวงศ์
วันอังคารที่ 6 เมษายน 2564
นายกรัฐมนตรีวางพานพุ่มดอกไม้ เนื่องในวันพระบาทสมเด็จพระพุทธยอดฟ้าจุฬาโลกมหาราช และวันที่ระลึกมหาจักรีบรมราชวงศ์
นายกรัฐมนตรีวางพานพุ่มดอกไม้ เนื่องในวันพระบาทสมเด็จพระพุทธยอดฟ้าจุฬาโลกมหาราช และวันที่ระลึกมหาจักรีบรมราชวงศ์
วันนี้ (6 เม.ย.) 64 เวลา 17.15 น. ณ บริเวณปฐมบรมราชานุสรณ์ สะพานพระพุทธยอดฟ้า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม วางพานพุ่มดอกไม้ถวายราชสักการะปฐมบรมราชานุสรณ์ เนื่องในวันพระบาทสมเด็จพระพุทธยอดฟ้าจุฬาโลกมหาราช และวันที่ระลึกมหาจักรีบรมราชวงศ์ โดยมีคณะรัฐมนตรีเข้าร่วมในพิธี
เมื่อนายกรัฐมนตรีเดินทางถึง ได้ถวายความเคารพ ก่อนวางพานพุ่มดอกไม้ถวายราชสักการะปฐมบรมราชานุสรณ์ จํานวน 2 พาน ในนามนายกรัฐมนตรีและคณะรัฐมนตรี แล้วนายกรัฐมนตรีถวายความเคารพ เป็นอันเสร็จพิธี
รัฐบาลไทย-ข่าวทำเนียบรัฐบาล-ประชุมบอร์ดองค์การสะพานปลา
วันอังคารที่ 6 เมษายน 2564
ประชุมบอร์ดองค์การสะพานปลา
รองปลัดฯ อําพันธุ์ เข้าร่วมประชุมบอร์ดองค์การสะพานปลา
วันจันทร์ที่5เมษายน2564นายอําพันธุ์เวฬุตันติรองปลัดกระทรวงเกษตรและสหกรณ์เข้าร่วมประชุมคณะกรรมการองค์การสะพานปลาครั้งที่4/2564โดยมีดร.ประยูรดํารงชิตานนท์เป็นประธานและคณะกรรมการองค์การสะพานปลาพร้อมด้วยคณะผู้บริหารองค์การสะพานปลาเข้าร่วมณห้องประชุมองค์การสะพานปลากรุงเทพมหานคร
ซึ่งที่ประชุมได้รับทราบทิศทางกรอบการดําเนินงานรวมถึงติดตามความคืบหน้าการบริหารงานในด้านต่างๆเพื่อให้องค์การสะพานปลามีศักยภาพในการแข่งขันเพิ่มประสิทธิภาพในการบริหารต่อยอดธุรกิจอย่างต่อเนื่องเป็นศูนย์กลางส่งเสริมกิจกรรมเชิงสังคมเชิงพาณิชย์สันทนาการและการท่องเที่ยวแบบบูรณาการต่อไป
รัฐบาลไทย-ข่าวทำเนียบรัฐบาล-รองนายกรัฐมนตรีและรัฐมนตรีว่าการกระทรวงการต่างประเทศ เปิดงาน ‘Local to Global: Visions of Isan’  เปิดโอกาสช่องทางในการพัฒนาผลิตภัณฑ์ ยกระดับสินค้าเพื่อนำสู่ตลาดสากล
วันอังคารที่ 6 เมษายน 2564
รองนายกรัฐมนตรีและรัฐมนตรีว่าการกระทรวงการต่างประเทศ เปิดงาน ‘Local to Global: Visions of Isan’  เปิดโอกาสช่องทางในการพัฒนาผลิตภัณฑ์ ยกระดับสินค้าเพื่อนําสู่ตลาดสากล
รองนายกรัฐมนตรีและรัฐมนตรีว่าการกระทรวงการต่างประเทศ เปิดงาน ‘Local to Global: Visions of Isan’  เปิดโอกาสช่องทางในการพัฒนาผลิตภัณฑ์ ยกระดับสินค้าเพื่อนําสู่ตลาดสากล
นายดอน ปรมัตถ์วินัย รองนายกรัฐมนตรีและรัฐมนตรีว่าการกระทรวงการต่างประเทศ นําเสนอศักยภาพและขีดความสามารถของกลุ่มจังหวัดภาคอีสานให้กลายเป็นผู้เล่นสําคัญของห่วงโซ่อุปทานภายในประเทศและตลาดสากลภายในงาน "Local to Global: Visions of Isan" จัดโดยกระทรวงการต่างประเทศ ร่วมกับหน่วยงานที่เกี่ยวข้อง โดยมีผู้ประกอบการไทยจาก ๖ จังหวัดในภาคอีสานเข้าร่วม ได้แก่ ขอนแก่น กาฬสินธุ์ มหาสารคาม ร้อยเอ็ด หนองคาย และมุกดาหาร ซึ่งภายในงานได้มีการสัมมนา ถึงศักยภาพและโอกาสผลิตภัณฑ์ของภาคอีสานไปสู่ตลาดสากล ในหัวข้อ " อีสานก้าวหน้า ทูตพาไปสากล", " อีสานครบเครื่อง มุ่งหน้าสู่สากล" , " อีสานทีเด็ด เจาะตลาดสากล" ทั้งนี้การแสดงผลิตภัณฑ์ของจังหวัดต่าง ๆในครั้งนี้ถือเป็นโอกาสและเป็นช่องทางในการพัฒนาผลิตภัณฑ์ ยกระดับสินค้าเพื่อนําสู่ตลาดสากลต่อไป
.............
รัฐบาลไทย-ข่าวทำเนียบรัฐบาล-กรมการขนส่งทางบก เปิดศูนย์คุ้มครองผู้โดยสารรถสาธารณะ (ชั่วคราว) ช่วงเทศกาลสงกรานต์ 2564 ณ สถานีขนส่งผู้โดยสารทุกแห่งทั่วประเทศ และสายด่วน 1584 ตลอด 24 ชั่วโมง
วันพฤหัสบดีที่ 8 เมษายน 2564
กรมการขนส่งทางบก เปิดศูนย์คุ้มครองผู้โดยสารรถสาธารณะ (ชั่วคราว) ช่วงเทศกาลสงกรานต์ 2564 ณ สถานีขนส่งผู้โดยสารทุกแห่งทั่วประเทศ และสายด่วน 1584 ตลอด 24 ชั่วโมง
นายยงยุทธ นาคแดง รองอธิบดีกรมการขนส่งทางบก กระทรวงคมนาคม เป็นประธานในพิธีเปิดศูนย์คุ้มครองผู้โดยสารรถสาธารณะ (ชั่วคราว) ช่วงเทศกาลสงกรานต์ ระหว่างวันที่ 8 - 10 เมษายน 2564
เพื่ออํานวยความสะดวกประชาชนที่เดินทางด้วยรถโดยสารสาธารณะ และรับเรื่องร้องเรียนกรณีประชาชนไม่ได้รับความปลอดภัย ถูกเอารัดเอาเปรียบจากการใช้บริการรถโดยสารสาธารณะ ซึ่งเป็นมาตรการรองรับการเดินทางช่วงวันหยุดยาวของกรมการขนส่งทางบก ในวันที่ 8 เมษายน 2564 ณ สถานีขนส่งผู้โดยสารกรุงเทพ (จตุจักร)
นายยงยุทธ นาคแดง กล่าวว่า กรมการขนส่งทางบก (ขบ.) ได้จัดตั้งศูนย์ฯ ชั่วคราวที่สถานีขนส่งผู้โดยสารทุกแห่งทั่วประเทศ และให้มีเจ้าหน้าที่ประจําศูนย์ฯ ชั่วคราวเพื่อคอยอํานวยความสะดวกและดูแลประชาชนที่เดินทางด้วยรถโดยสารสาธารณะ ซึ่งคาดการณ์ว่าจะมีปริมาณการเดินทางมากกว่าช่วงเวลาปกติรวมถึงมากกว่าช่วงปีใหม่ที่ผ่านมา จึงได้กําชับให้เจ้าหน้าที่เพิ่มความเข้มข้นในการปฏิบัติหน้าที่ รวมถึงร่วมอํานวยความสะดวกด้านการจราจรและดูแลความปลอดภัยภายในสถานีขนส่งผู้โดยสาร ควบคุมให้ผู้ประกอบการขนส่งและผู้ให้บริการสถานีขนส่งผู้โดยสารดําเนินการตามมาตรการป้องกันและควบคุมการแพร่ระบาดของโรคติดเชื้อไวรัส COVID-19 อย่างเคร่งครัด และร่วมตรวจสอบความพร้อมของรถโดยสารสาธารณะและพนักงานขับรถก่อนออกจากสถานีขนส่งผู้โดยสาร กรณีพบรถโดยสารสาธารณะมีสภาพไม่มั่นคงแข็งแรง ส่งผลกระทบต่อความปลอดภัย สั่งเปลี่ยนรถคันใหม่ทดแทนหรือสั่งห้ามใช้รถคันดังกล่าวทันที ด้านพนักงานขับรถหากตรวจพบชั่วโมงการทํางานเกินกว่าที่กฎหมายกําหนด ใช้สารเสพติด ดื่มเครื่องดื่มแอลกอฮอล์ สั่งห้ามปฏิบัติหน้าที่ทันที เพื่อเป็นการป้องกันและลดอุบัติเหตุจากการใช้รถใช้ถนนอันเกิดจากตัวรถและผู้ขับรถ
รองอธิบดีกรมการขนส่งทางบก กล่าวเพิ่มเติมว่า ประชาชนที่พบปัญหาจากการใช้บริการรถโดยสารสาธารณะ สามารถแจ้งศูนย์คุ้มครองผู้โดยสารและรับเรื่องร้องเรียน 1584 (ชั่วคราว) ณ สถานีขนส่งทางผู้โดยสาร หรือช่องทางร้องเรียนต่าง ๆ ของ ขบ. ซึ่งให้บริการตลอดช่วงเทศกาลสงกรานต์ 2564 ดังนี้ สายด่วน โทร.1584 ตลอด 24 ชั่วโมง ทางเว็บไซต์ http://ins.dlt.go.th/cmpweb E-mail: dlt_1584complain@hotmail.com Facebook “1584 ร้องเรียนรถโดยสารสาธารณะ” Line: @1584dlt แอปพลิเคชัน DLT GPS ทั้งนี้ ทุกปัญหาการร้องเรียนของประชาชน ขบ. จะเร่งตรวจสอบและแจ้งผลการดําเนินการให้ผู้ร้องเรียนทราบทาง SMS พร้อมแจ้งความคืบหน้าการดําเนินการเป็นระยะจนกว่าจะแก้ไขเรื่องร้องเรียนแล้วเสร็จ โดยมีมาตรการลงโทษผู้กระทําความผิดขั้นสูงสุดทุกกรณี สําหรับการกระทําความผิดซ้ําซาก ความผิดร้ายแรง และเข้าข่ายเป็นภัยสังคมให้พักใช้
หรือเพิกถอนใบอนุญาตขับรถทันที เพื่อความปลอดภัยในการเดินทางของประชาชนตลอดช่วงเทศกาลสงกรานต์ 2564
ทั้งนี้ ขอความร่วมมือผู้โดยสารปฏิบัติตามมาตรการ D-M-H-T-T คือ D - Distancing อยู่ห่างไว้ M - Mask Wearing ใส่หน้ากากอนามัย H - Hand washing หมั่นล้างมือ T - Testing ตรวจวัดอุณหภูมิ T - Thai Cha na ใช้แอปพลิเคชันไทยชนะ หรือกรอกข้อมูลการเดินทางตามแบบฟอร์มที่ ขบ. กําหนดทั้งก่อนและหลังการเดินทาง